Document ID: 32005D0151

SKLEP SVETA
z dne 18. januarja 2005
o imenovanju članov odbora predvidenega v odstavku 3 člena 3 Priloge I k Protokolu o Statutu Sodišča
(2005/151/ES, Euratom)
SVET EVROPSKE UNIJE JE -
ob upoštevanju Pogodbe o ustanovitvi Evropske skupnosti,
ob upoštevanju Pogodbe o ustanovitvi Evropske skupnosti za atomsko energijo,
ob upoštevanju Protokola o Statutu Sodišča, kakor je bil spremenjen s Sklepom Sveta 2004/752/ES, Euratom z dne 2. novembra 2004 o ustanovitvi Sodišča za uslužbence Evropske unije (1), in zlasti odstavka 3 člena 3 Priloge I k Protokolu,
ob upoštevanju Sklepa Sveta 2005/49/ES, Euratom z dne 18. januarja 2005 (2), o pravilih delovanja odbora predvidenega v odstavku 3 člena 3 Priloge I k Protokolu o Statutu Sodišča in zlasti točke 3 Priloge k Protokolu,
ob upoštevanju priporočila predsednika Sodišča z dne 2. decembra 2004,
ob upoštevanju naslednjega:
(1)
V odstavku 3 člena 3 Priloge I k Protokolu o Statutu Sodišča je predvidena ustanovitev odbora sedmih osebnosti, izbranih med nekdanjimi člani Sodišča in Sodišča prve stopnje ter priznanimi pravniki. Na podlagi tega odstavka Svet s kvalificirano večino na priporočilo predsednika Sodišča odloči o imenovanju članov tega odbora.
(2)
Poleg tega Sklep 2005/49/ES, Euratom v točki 3 Priloge predvideva, da predsednika omenjenega odbora imenuje Svet.
(3)
Te določbe je treba začeti uporabljati -
SKLENIL:
Člen 1
Za člane odbora, predvidenega v odstavku 3 člena 3 Priloge I k Protokolu o Statutu Sodišča, so za obdobje štirih let od 10. novembra 2004 dalje imenovani:
g. Leif SEVÓN, predsednik
sir Christopher BELLAMY
g. Yves GALMOT
g. Peter GRILC
ga. Gabriele KUCSKO-STADLMAYER
g. Giuseppe TESAURO
g. Miroslaw WYRZYKOWSKI
Člen 2
Ta sklep se uveljavi dan po objavi v Uradnem listu Evropske unije.
V Bruslju, 18. januarja 2005

Labels: 9
11
15